# Relacions entre l'Azerbaidjan i Israel

Les relacions entre l'Azerbaidjan i Israel són les relacions diplomàtiques establertes entre la República de l'Azerbaidjan i l'Estat d'Israel. Ambdós països mantenen una estreta cooperació des de 1992. L'Azerbaidjan és un dels països amb majoria musulmana, juntament amb Turquia, Egipte, Jordània, el Sudan, Kosovo, el Marroc, Albània, els països del Golf (excepte Qatar) i les altres antigues repúbliques soviètiques, que han desenvolupat relacions estratègiques i econòmiques bilaterals amb Israel.
En la reunió del president Ilham Alíev amb el primer ministre d'Israel, Benjamin Netanyahu, Alíev va elogiar el paper actiu de la comunitat jueva que viu a l'Azerbaidjan en el desenvolupament de les relacions bilaterals entre els països.

## Història

El 18 d'octubre de 1991, la declaració d'independència del parlament de l'Azerbaidjan va portar el país a recuperar la seva sobirania, i el novembre de 1991 Turquia es va convertir en el primer estat a reconèixer-la formalment. El 25 de desembre de 1991, Israel va reconèixer formalment la independència de l'Azerbaidjan, convertint-se en un dels primers estats a fer-ho, i va establir relacions diplomàtiques amb el país el 7 d'abril de 1992.
En 1993, Israel va obrir una ambaixada a la capital azerbaidjanesa, Bakú.
Els llaços entre Israel i l'Azerbaidjan es van enfortir des de principis de la dècada de 1990. La relació estratègica incloïa la cooperació en assumptes comercials i de seguretat, intercanvis culturals i educatius, etc. Les relacions van entrar en una nova fase l'agost de 1997 durant la visita del llavors primer ministre israelià Benjamin Netanyahu a Bakú. Des de llavors, Israel ha estret els seus llaços amb l'Azerbaidjan i ha ajudat a modernitzar les Forces Armades d'aquest país. L'exèrcit israelià ha estat un dels principals proveïdors d'armament d'aviació, artilleria, antitancs i antiinfanteria per a l'Azerbaidjan.
El 29 de juliol de 2021 es va inaugurar a Tel-Aviv l'oficina de representació comercial i turística de l'Azerbaidjan.
El 18 de novembre de 2022, el parlament de l'Azerbaidjan va aprovar una llei per l'obertura d'una ambaixada del país a Tel-Aviv. Les obres de l'edifici ja havien començat un mes abans.

## Referències

* ↑ «News.Az – Azerbaijan, Israel to continue 'to forge strong friendship'». Arxivat de l'original el 16 gener 2013. [Consulta: 8 març 2016].
* ↑ «Ilham Aliyev and Prime Minister of Israel Benjamin Netanyahu held one-on-one meeting». Arxivat de l'original el 20 setembre 2017. [Consulta: 27 maig 2017].
* ↑ Nichol, James P. Diplomacy in the Former Soviet Republics. Praeger/Greenwood, 1995, p. 150. ISBN 0-275-95192-8.
* ↑ Lenk, Arthur. «15th anniversary of Israel-Azerbaijan diplomatic relations». Ministry of Foreign Affairs of Israel, 07-04-2007. Arxivat de l'original el 21 juliol 2011. [Consulta: 21 març 2008].
* ↑ «Good Relations between Azerbaijan and Israel». Arxivat de l'original el 21 agost 2009. [Consulta: 8 març 2016].
* ↑ Jane's Defence Weekly, October 16, 1996
* ↑ Economy, The Republic of Azerbaijan Ministry of. «Trade and Tourism Representative Offices of Azerbaijan in Israel established - The Republic of Azerbaijan Ministry of Economy» (en anglès). [Consulta: 6 agost 2021].
* ↑ Harkov, Lahav. «Azerbaijan to become first Shi'ite Muslim country with embassy in Israel» (en anglès americà). The Jerusalem Post, NOVEMBER 18, 2022. [Consulta: 18 novembre 2022].